Cluburile din Bundesliga şi din 2.Bundesliga vor promova un mesaj împotriva oricărui fel de discriminare în următoarea etapă din primele două ligi valorice din Germania, a anunţat luni Liga Germană de Fotbal (DFL), scrie DPA, potrivit Agerpres.
Conform sursei, mesajul va fi "TOGETHER! STOP HATE. BE A TEAM! (ÎMPREUNĂ! STOP URII. SUNTEM O ECHIPĂ) şi va fi difuzat în partidele din weekend-ul următor, de vineri până duminică inclusiv, pe stadioane dar şi în transmisiile TV.
Campania este parte a "Săptămânii Internaţionale împotriva Rasismului".
Promotorii spun că aceasta are menirea de "creştere a conştientizării impactului negativ pe care-l are rasismul în viaţa de zi cu zi".